**Sliežu pārvedu, to pārslēgiekārtu un vadības sistēmu piegāde.**

**Objekts “Tramvaja infrastruktūras pielāgošana zemās grīdas tramvaja parametriem. 3.depo.”**

Līguma ietvaros piegādātās produkcijas uzstādīšanu objektā veiks būvdarbu iepirkuma procedūras rezultātā noskaidrota būvkompānija ar pieredzi šādu būvdarbu veikšanā atbilstoši ražotāja tehniskajām instrukcijām.

Automātisko pārmiju vadības sistēmas (tai skaitā sliežu ceļa kontūru, pārslēgiekārtas, gaisvadu pārmijas, MSR un luksofora signālizācijas) pieslēgšanu un regulēšanu veic sistēmas ražotāja pārstāvis uz vietas objektā, pārmiju piegādātājs nodrošina vadības sistēmas ražotāja pārstāvja dalību automātisko pārmiju vadības pieslēgšanas un regulēšanas darbu procesā iebūves vietā un šo darbu izmaksas piegādātājs iekļauj piegādes izmaksās.

Noslēgtā piegādes līguma apjomā iekļautās produkcijas garantijas termiņš stājas spēkā pēc automātisko pārmiju vadības pieslēgšanas, regulēšanas un palaišanas objektā, kas tiek noformēta ar pieņemšanas – nodošanas aktu.

Būvdarbu uzsākšanas prognozējamais termiņš ir 2022.gada oktobris (2023.gada marts) un būvdarbus objektā ir plānots pabeigt ne vēlāk kā 2023.gada septembrī. Būvniecību ir paredzēts veikt pa etapiem nepārtraucot tramvaja kustību pilnībā , paredzot vadāmo pārmiju ekspluatāciju manuālā režīmā līdz pārmiju vadības pieslēgšanas un regulēšanas darbu procesa beigām iebūves vietā. Pārmiju manuālās vadīšanas laika periodā jānodrošina, ka kopā ar sliežu pārmijas asmeņu pārslēgšanu, tiek pārslēgta arī gaisvadu pārmija.

Pārmijas 1 un 13 komplektēt ar vadības sistēmām, kas nodrošina vienas vadāmās pārmijas un tās apsildes vadību un vienas manuāli pārslēdzamas pārmijas apsildes vadību (1. un 2.; 13. un 12.).

Sadalošās pārmijas, kuras pārslēdzamas manuāli (izņemot 3.) aprīkot ar asmeņa stāvokļa signalizāciju.

Pārmijas 5 un 11 komplektēt ar vadības sistēmām, kas nodrošina vienas vadāmās pārmijas un tās apsildes vadību, paredzot pēc ražotāja rekomendācijām atbilstošu manuāli pārslēdzamu pārmiju apsildes vadības pieslēgumu skaitu.

Ņemot vērā saspiesto pārmiju novietojumu plānā, vadības sistēmas aprīkojumam pieļaujamas atkāpes no SIL 3 drošības līmeņa ( izņemot pārmijas 1 un 13).

Piegādātājam jāiesniedz pilna tehniskā dokumentācija un rasējumi oriģinālajā un valsts valodā par piegādātajām pārmijām un vadības sistēmu.

Gaisvadu sistēmas elementiem jānodrošina kontaktstieņa un pantogrāfa tipa strāvas noņēmēja droša kustība.

Pārmijas vadības iekārtai jānodrošina brīdinājuma signalizācija gadījumam, ja nesakrīt gaisvadu un sliežu pārmijas virziens.

Paredzēt gaisvada pārmijas, vadības un signalizācijas ķēžu galvanisko atsaisti no vadības bloka.

Paredzēt attālinātu piekļuvi pārmijas vadības kontrolierim ar datu nolasīšanas un pārmijas stāvokļa monitorēšanas iespēju.

Piegādātājam jānodrošina programmatūra un apmācības Pasūtītāja apkalpojošajam personālam par pārmijas vadības iekārtu un datu iegūšanu, un apstrādi.

Sistēmai jāatbilst SIL3 drošības līmenim atbilstoši CENELEC standartiem EN 50121-4, EN 50121-1, EN 50125-3, EN 50126, EN50128, EN 50129 un 50159-1.  Piegādātājam jāiesniedz attiecīgo sertifikātu kopijas.

Sistēmas un iekārtu ražotājam jābūt sertifikātam par šādu standartu prasību izpildi : Kvalitātes pārvaldība un kvalitātes nodrošināšana EN ISO 9001; Starptautiskais dzelzceļa industrijas standarts ISO/TS22163. Piegādātājam jāiesniedz attiecīgo sertifikātu kopijas. Sliežu pārvedu piegādes apjomā ir jāiekļauj arī 7.pielikumā iekļautais un pievienotājos rasējumos uzrādītais savienojošo sliežu apjoms. Sliedēm jābūt marķētām atbilstoši ražotāja izstrādātai un piegādes apjomam pievienotajai montāžas shēmai.

Pārvedas jāpiegādā komplektā kopā ar piesūcinātiem ozolkoka gulšņiem marķētiem atbilstoši ražotāja pievienotajai shēmai un stiprinājumiem.